**NovA lidl plus nagradnA igrA**

**Povodom prvog rođendana aplikacije Lidl Plus kompanija Lidl Srbija organizuje nagradnu igru u trajanju od 2. do 31. marta, u okviru koje će svi korisnici Lidl Plusa kupovinom proizvoda iz Lidlovog pažljivo odabranog asortimana imati priliku da osvoje vredne nagrade – BMW automobil, iPhone telefone ili vaučere za kupovinu u Lidl prodavnicama.**

„Prošlo je godinu dana od lansiranja naše aplikacije lojalnosti Lidl Plus koja je od samog početka izazvala veliko interesovanje potrošača i sada imamo više od milion preuzimanja. Rođendan je povod da se zahvalimo našim potrošačima koji koriste aplikaciju i da nagradimo one najsrećnije“, izjavila je **Martina Petrović, Rukovodilac Korporativnih komunikacija kompanije Lidl Srbija.**

Pravo na učešće u nagradnoj igri stiče svako punoletno fizičko lice sa prebivalištem na teritoriji Republike Srbije koje je korisnik Lidl Plus aplikacije. Sve što je neophodno jeste da se u nekoj od Lidl prodavnica ostvari kupovina u vrednosti od 1.800 dinara i očita Lidl Plus digitalna kartica. Jednostavnim skeniranjem Lidl Plus aplikacije na kasi, korisnik dobija jednu digitalnu markicu za svakih 1.800 potrošenih dinara. Slanjem markice putem odgovarajuće opcije u aplikaciji, potrošači su i zvanično učesnici nagradne igre.

U vremenskom periodu od 2. do 31. marta, potrošači će konkurisati za osvajanje glavne nagrade u vidu BMW 216 D Gran Coupe automobila, a pored toga očekuje ih prilika i da postanu vlasnici jednog od 10 iPhone 14 telefona. Osim navedenih nagrada, tu je i 50 vaučera u iznosu od 15.000 dinara za kupovinu u Lidl prodavnicama.

Izvlačenje srećnih dobitnika će biti sprovedeno 3. aprila putem softverskog programa po principu slučajnog odabira, nakon čega će rezultati biti objavljeni na sajtu Lidl Srbija - [www.lidl.rs](https://www.lidl.rs/?gclid=CjwKCAiA9NGfBhBvEiwAq5vSy47Ig9UzRK0l-4vwl3Url0Agjv8wA_SZJFtqBKrgTTmCROMM8oyHhBoCxGMQAvD_BwE). Dobitnici nagrada će o njihovom izvlačenju biti informisani telefonom ili elektronskom poštom u roku od 48 sati.

Podsećamo, Lidl plus aplikacija je program lojalnosti koji donosi različite benefite i pogodnosti svake nedelje. Jednostavno skeniranje aplikacije na kasi garantuje uštede prilikom svake kupovine.

Za više detalja Pravila nagradne igre mogu se pogledati na [lidl.rs.](https://www.lidl.rs/lidl-plus/lidl-plus-nagradna-igra/pravila-nagradne-igre-u-robi-i-uslugama-lidl-plus-2023)

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.000 prodavnica, kao i više od 200 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 65 prodavnica u 37 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već treću godinu zaredom.

**Kontakt za medije:**

Dragana Milačak, RED Communication, Email: dragana.milacak@redc.rs, Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)